paragraph_text: Pražnjenje mokraćnog mjehura je pod kontrolom autonomnog živčanog sustava i svjesnom kontrolom. Kada je mjehur rastegnut parasimpatički živčani sustav podražuje glatke mišiće mjehura da se kontrahiraju (refleks mokrenja). Što se više rasteže mjehur, veći je podražaj mišićnim stanica da se kotrahiraju i isprazne mjehur. Na vratu mjehura je dio građen od glatkog mišića koji svojim tonusom onemogućava otjecanje mokraće u sam vrat i dalje u cijev. Taj dio vrata naziva se unutarnji sfinkter. Vanjski sifnkter je dio mišićnih poprečnoprugastih niti koje zatvaraju mokraćnu cijev na mjestu gdje ona prolazi kroz urogenitalnu dijafragmu. Za razliku od unutarnjeg sfinktera, vanjski je pod voljnom kotrolom. Potrebu za mokrenjem čovjek obično osjeti kada je mjehur 75% pun.